สังคมข่าวหุ้นดาวเขียว
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 6 กรกฎาคม 2558...
6 ก.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 6 กรกฎาคม 2558…
*… เช้านี้ก็คงจะรู้กันแล้วว่า ผลการลงประชามติที่กรีซจะออกผลมาอย่างไร และจะชนะหรือแพ้แบบขาดลอยหรือสูสี ซึ่งจะมีผลต่ออนาคตของชาวกรีกและยูโรโซน…
*… งานนี้ใครแพ้ชนะไม่รู้ แต่คนกรีกจะต้องลำบากกันอีกยาวนานหลายปีแน่นอน มีคนที่สบายใจมากสุดคือสหรัฐฯและจีนที่นั่งตีขิมรอตีกินอย่างเดียว ขนาดคนอย่างบารัค โอบาม่า ยังพูดหน้าตาเฉยว่าเรื่องของกรีซไม่ใช่เรื่องอเมริกา อ้าว เป็นงั้นไป…*… สำหรับตลาดหุ้นไทยแค่รับผลทางจิตวิทยาสั้นๆ ก็ถือว่าโอเคแล้ว แต่ถ้าผลออกมาดี รับรองแนวต้าน 1,500 จุดวันนี้กระจุยแน่นอน เพราะเมื่อวันศุกร์ส่งสัญญาณมาแล้วว่าดาวน์ไซด์หมดแล้วมีแต่รอเก็บของให้ครบเท่านั้น…*… ฝ่ายวิจัยเทคนิคของ CNS ที่มักจะไม่ค่อยพลาด ระบุว่า หากประชาชนกรีกเห็นด้วยจะทำให้กรีซได้รับการเงินช่วยเหลือรอบใหม่และยังคงอยู่ในกลุ่มยูโรโซนต่อไป ช่วยหนุนให้ SET ฟื้นตัวขึ้น 1,500 จุดได้อีกครั้ง แต่หากประชาชนกรีกไม่เห็นด้วย ผลกระทบต่อตลาดหุ้นไทยจะค่อนข้างจำกัด เนื่องจากไทยมีการค้ากับกรีซเพียง 0.1% ของ GDP เท่านั้น และไทยถือครองสินทรัพย์ของธนาคารยุโรปปัจจุบันมีเพียง 1.8 หมื่นล้านยูโร ซึ่งคิดเป็น 4.3% ของ GDP เท่านั้น …
*… วันศุกร์ต่างชาติขายต่อเยอะไม่แปลก แต่กองทุนเน้นๆ ซื้อกลุ่มแบงก์กลับเข้าพอร์ต ตอกย้ำว่าการทุบเอาของได้จบรอบไปแล้ว จากนี้รอแค่เก็บหุ้นสื่อสารและพลังงานให้ครบตามเป้าก็ถือว่าสมใจปองแล้วรายการดันเรียกราคาเพิ่มพอร์ตต้องตามมาแน่กว่าแช่แป้งรอ…
*… ดาวเขียวมองมานานอย่างคนรู้ทัน การอาศัยข่าวลบ KBANK แล้วพากันทุบหุ้นแบงก์กระจุย วันอังคารและพฤหัสบดีก่อนมาบอกว่าหุ้นราคาถูกเกินดันหุ้นแบงก์บวกยกแผง มันเป็นอะไรที่ไม่ธรรมดาของเกมทุบหุ้นเอาของ แต่ยังเก็บไม่ครบจึงเหยียบขาหุ้นพลังงานกับสื่อสารเอาไว้ วันนี้หากผลลงประชามติกรีซออกมาบวกรับรองไล่ราคาหุ้นสื่อสารกับพลังงานทางเลือกอุตลุดอย่าได้เซอร์ไพรส์ มันเป็นสูตรที่มากกว่าสูตรก๋วยเตี๋ยว..
.*…สัปดาห์นี้ ย่างเข้าสู่เทศกาลประกาศงบกลางปีและจ่ายปันผลระหว่างกาลกันแล้วต้องมีให้ลุ้นกัน สำหรับบริษัทจดทะเบียนทั้งหลายตามกำหนดการที่ทราบกันล่วงหน้าเริ่มที่ธนาคารก่อนใครอื่น ทีนี้ได้ลุ้นกันละว่าบิ๊กโฟร์อย่าง SCB, KBANK, BBL และ KTB ใครจะออกหมู่หรือจ่า…
*… ส่วนหุ้นกลุ่ม INTUCH ทั้งหลายแหล่ช่วงนี้รอคนซื้อเพียบไม่ยอมขึ้นเป็นจังหวะดีสำหรับขาประจำอย่าถามเลยว่าตัวไหนสวย เพราะรู้ดีว่าตัวที่จ่ายปันผลระหว่างกาลดีต่อเนื่องนั้นเป็นใครหนีไม่พ้น ADVANC ตามด้วยแม่อย่าง INTUCH แน่นอนไม่ต้องมีพระนำ..
.*… พักนี้หุ้น TVT และ FSMART โขยกราคากันแรงมากพิเศษหากไม่ใช่เพราะผลประกอบการสวยก็คงลากกันเอามันยามวอลุ่มต่ำเท่านั้นเอง เพราะผู้ถือหุ้นใหญ่กระซิบมาว่างานนี้ไม่มีคนในเกี่ยวข้อง เป็นเรื่องตลาดล้วนๆ.
..*… ส่วน MTLS ราคาเริ่มขยับเตรียมทะยานให้เห็น สัญญาณเทคนิคสวยแถมขยับโรดโชว์ต่างประเทศ และมีข่าวดีไม่หยุดงานนี้ทำให้คู่แข่งอย่าง SAWAD ชักนั่งเก้าอี้ไม่ติดเพราะราคาเย็นยะเยือกยิ่งกว่าตู้แช่แข็งมานับเดือนทีเดียว…
*…. EA ยังเงียบเชียบต่อไปทั้งราคาและข่าวสาร ตามประสาคนมีหมัดเด็ดพูดน้อยทำเยอะราคาหุ้นแม่ยังไม่ไหวติงที่ 23.50 บาท ไม่ได้หมายความว่าจะแย่ตลอดไปเพราะพื้นฐานแน่นยิ่งกว่าคอนกรีต 3 ชั้น ล่าสุดมีข่าวสั้นๆ แต่มีความหมายบอกว่า ผลิไฟฟ้าจากโซลาร์ฟาร์มสูงกว่าเป้ารายได้ปีนี้ยังโตเกิน 30%  กำไรไม่จำเป็นต้องบอกนักลงทุนรู้ไม่ยาก…
*…ไม่ระย่อกับมรสุม สำหรับหุ้นชั้นดีอย่าง AOT ที่ยามนี้ถือเป็นเสาหลักค้ำดัชนีตลาดอย่างมีนัยสำคัญ เพราะรายได้จากคนใช้สนามบินโตไม่หยุดทั้งที่มีข่าวลบรบกวนไม่เคยขาด แต่นักลงทุนแยกแยะได้ว่าอย่างไหนหลักอย่างไหนรอง ราคาวิ่งขึ้นต่อเนื่องไม่สนใจว่าดัชนีจะขึ้นหรือร่วง ล่าสุดหลายโบรกฯประเมินอัตรากำไรสวยอีก 2 ปีข้างหน้าราคาเป้าหมาย 366บาท ไม่ต้องซื้อหุ้นสายการบินให้กลุ้มใจไปเปล่าๆ…
*…สำหรับ CSS ราคาต่ำเตี้ยน่าเกลียดมาก 5.55 บาทเพราะมีหุ้นแปลงสิทธิเข้ามาเยอะ แต่นี่เป็นแค่สภาพเฉพาะหน้าเพราะผลประกอบการยังสวยต่อเนื่องไม่มีหยุดเหนือตลาดโดดเด่น ราคาเป็นเพียงสิ่งสมมติ…
*…ปิดท้ายกันเช่นเคยกับข่าวหุ้นเจาะตลาด ออนทีวี  เริ่มตั้งแต่เช้า  08.40-09.00 น. พบ กันสดๆ กับ “หุ้นเช้าดาวเด่น”  ที่จะอัพเดตตลาดหุ้นทั่วโลกเพื่อมองแนวโน้มตลาดหุ้นไทยภาคเช้า โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดช่วงบ่าย พบกับรายการ ข่าวหุ้นเจาะตลาด ช่วงวันจันทร์-ศุกร์ เวลา 13.35-14.00 น. ออกอากาศกันแบบสดๆ ผ่านสถานีดิจิตอลช่อง 19  สปริงนิวส์ หรือดูย้อนหลังผ่าน http:/www.springnews.co.th  และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!
 